Document ID: /roh_data/filtered/swiss_laws_in_ROHinterleaved.jsonl.gz/34022

This text was translated from EN into Rumantsch Grischun.

The research funding institutions perform tasks that, in practice, need to be carried out within the scope of scientific self-governance. They encourage research which does not directly serve commercial purposes. They encourage research in accordance with their own statutes and regulations. These require the approval of the Federal Council, insofar as they cover activities for which federal funding is used. The research funding institutions may delegate the task of issuing implementing provisions of minor importance to the statutes and regulations requiring approval to subsidiary bodies. These provisions do not require approval. The research funding institutions place particular emphasis on encouraging basic research. They encourage research in non-commercial research institutes outside the higher education sector according to the following requirements:a. the scientific independence of the persons in charge of the implementation of research is ensured;b. the research serves the education and training of young researchers;c. the results will be made available to the scientific public. Amended by No I of the FA of 30 Sept. 2016, in force since 1 Feb. 2017  (AS 2017 163; BBl 2016 3089).

Las instituziuns da promoziun da la perscrutaziun adempleschan incumbensas che ston vegnir liquidadas per motivs pratics en il rom da l’autonomia scientifica. Ellas promovan la perscrutaziun che na serva betg ad intents commerzials. Ellas decreteschan las disposiziuns necessarias per la promoziun da la perscrutaziun en lur statuts e reglaments. Quels ston vegnir approvads dal Cussegl federal, sch’els reglan incumbensas, per las qualas vegnan duvrads meds finanzials federals. Las instituziuns da promoziun da la perscrutaziun pon surdar ad organs subordinads l’incarica da decretar disposiziuns executivas d’impurtanza limitada tar ils statuts e reglaments ch’èn da laschar approvar. Questas disposiziuns èn exceptadas da l’approvaziun dal Cussegl federal. Las instituziuns da promoziun da la perscrutaziun dattan spezialmain paisa a la promoziun da la perscrutaziun da basa. Ellas promovan la perscrutaziun ad instituts da perscrutaziun betg commerzials ordaifer il sectur da las scolas autas sut las suandantas premissas:a. L’independenza scientifica da las persunas ch’èn incumbensadas cun la perscrutaziun è garantida.b. La perscrutaziun serva a la scolaziun ed a la furmaziun supplementara da la generaziun giuvna scientifica.c. Ils resultats stattan a disposiziun a la publicitad scientifica. Versiun tenor la cifra I da la LF dals 30 da sett. 2016, en vigur dapi il 1. da favr. 2017 (AS 2017 163; BBl 2016 3089).